ප්‍රතිකාරය නිසි ලෙස සම්පූර්ණ නොකිරීම නිසා තවත් කලක් ගතවන විට නැවත රෝගී ලක්‍ෂන මතුවන අවස්ථාවේ ඔවුන් ප්‍රමාවී ඇති නිසා නැවත යථා තත්ත්වයට පත්වීමද සිදුනොවන තත්ත්වයට පත් වී ඇත.Salvarsan එතෙක් භාවිතා කළ ඖෂධ වලට වඩා විශ්වාසනීයත්වය සහ ක්‍රියාකාරීත්වයෙන් වැඩි වූවත් වැඩිකාලයක් ගතවීම, මිල අධිකකම සහ වේදනාත්මක ප්‍රතිකාර ක්‍රමයක් වූ හෙයින් සිෆිලස් මර්ධනය තවදුරටත් කල්ගතවන ක්‍රියාදාමයක් වූහ.මේ නිසා තවදුරටත් රෝගීන් වැඩිවීම, නිරෝගිමත් ජනතාවක් රටේ අඩුවීම යනාදී කරුණු මෙන්ම එතෙක් තිබූ ප්‍රතිකර්ම සදහා රජයට පවා වැඩි පිරිවැයක් දරන්නට සිදුවීම ඉක්මනින්ම විසදුමක් සෙවීම තවතවත් ඉක්මන්කළ යුතු කරුණක් වූවේය.අඩුම තරමින් මහජනතාව මේ රෝගය පිළිබදව දැනුවත් කිරීම තුලින්වත් රෝගයට ගොදුරුවන්නන් එයින් වලකා ගැනීම හා ප්‍රතිකාර පිළිබදව නොදන්නා අය ඒ පිළිබදව දැනුවත් කිරීමට හා ධෛර්යමත් කිරීමේ අරමුණින් හා ආක්පයමය වෙනසක් අපේක්‍ෂාවෙන් ඇමරිකාවේ මහජන සෞඛ්‍ය සේවය මිනිසුන් දැනුවත් කිරීමේ ව්‍යාපාරයක් 1936 දී ඇරඹූහ.